smcproject/ml-wiki-sentences huggingface dataset:
ഇതിൽ ഗിസ്ബോൺ എന്നു പേരുളള ഒരു വനപാലകൻ, നായാട്ടിലും മൃഗസവാരിയിലും മറ്റും നിപുണനായ മൗഗ്ലി  എന്ന ചെറുപ്പക്കാരനെ കണാനിടയാവുകയും വനപരിപാലന തന്റെ കൂടെ സേവനം ചെയ്യാൻ പങ്കുചേരണമെന്ന് ആവശ്യപ്പെടുന്നു.
തന്റെ അധികാരിയായ മുള്ളറിന്റെ സമ്മതത്തോടുകൂടി ഗിസ്ബോൺ  മൗഗ്ലിയെ കൂടെ കൂട്ടുകയും ചെയ്യുന്നു.
തുടർന്ന് മൗഗ്ലിയുടെ അമാനുഷികമായ കഴിവിനെ കുറിച്ചും അതെങ്ങനെ ആർജിച്ചെടുത്തു എന്നും ഗിബ്സൺ മനസ്സിലാക്കുന്നതിലൂടെയുമാണ് കഥ മുന്നോട്ടി പോകുന്നത്.
ചെന്നായ വളർത്തിയ മൗഗ്ലിയുടെ ജീവിതം മനസ്സിലാക്കിയ ഗിസ്ബോൺ തന്റെ മകളെ മൗഗ്ലിക്ക് വിവാഹം ചെയ്തുകൊടുക്കുകയും ചെയ്യുന്നു.
കഥയുടെ അവസാനത്തിൽ മൗഗ്ലിക്ക് ഒരാൺകുഞ്ഞുണ്ടാവുകയും മൗഗ്ലിയുടെ സഹോദരൻമാരായ ചെന്നായകളുമായി ഗിസ്ബോൺ ചങ്ങാത്തത്തിലാവുകയും ചെയ്യുന്നു.
കിപ്ലിംഗ് പിന്നീട്  ദി ജംഗിൾ ബുക്ക് കൃതിയിലൂടെ മൗഗ്ലിയുടെ ബാല്യകാലം വളരെ രസകരമായി വിവരിച്ചു.
കഥയുടെ ആരംഭത്തിൽ ഒരു കടുവയുടെ ആക്രമണത്തിൽ നിന്നും രക്ഷപ്പെടുന്നതിനിടയിൽ ദമ്പതിമാർക്ക് കുഞ്ഞിനെ നഷ്ടപ്പെടുകയും ചെയ്യന്നു.
പിന്നീട് കാട്ടിൽ ഒറ്റയ്ക്കാകുന്ന ആ കുഞ്ഞിനെ  വളർത്തുന്നത് ഒരു അമ്മ ചെന്നായയും അച്ഛൻ ചെന്നായയും ചേർന്നാണ്.
അവർ അവനെ മൗഗ്ലി എന്നു വിളിച്ചു.
ഷേർഖാൻ എന്ന കടുവ തുടതെ തുടരെ മൗഗ്ലിയെ ആവശ്യപ്പെടുകയും ചെന്നായകൾ അത് എതിർക്കുകയും ചെയ്യുന്നു.
ചെന്നായകളുടെ മറ്റു മക്കളോടൊപ്പം മൗഗ്ലി വളരുന്നു.
ചെന്നായകളുടെ പിൻകാലുകളിൽ തറയ്ക്കുന്ന മുള്ളുകൾ നീക്കം അതുല്യമായ കഴിവ് മൗഗ്ലിക്കുണ്ടായിരുന്നു.
മൗഗ്ലിയുടെ കൂട്ടുകാരനായിരുന്ന ബഗീര എന്ന കരിമ്പുലി‌, കാടിന്റെ നിയമങ്ങൾ മൗഗ്ലിയെ പഠിപ്പിച്ച ബാലു എന്ന കരടി , കാ എന്ന മലമ്പാമ്പ് എന്നിങ്ങനെ കാട്ടിലെ കൂട്ടുകാരെ കുറിച്ചും കിപ്ലിംഗ് തന്റെ കൃതിയിൽ വിശദീകരിക്കുന്നു.
പിന്നീട് ഒരു ഗ്രാമത്തിൽ എത്തുന്ന മൗഗ്ലിയെ കടുവ എടുത്തു കൊണ്ടുപോയ തന്റെ മകനാണെന്ന് കരുതി ദത്തെടുക്കുന്ന മെസ്വാ എന്ന ഒരു ധനികയായ സ്ത്രീ, അവരുടെ ഭർത്താവ്, ഗ്രാമവാസികൾ എന്നിവരെ കുറിച്ചും വിവരിക്കുന്നുണ്ട്.
മറ്റു എഴുത്തുകാരുടെ മൗഗ്ലി കഥകൾ
The Third Jungle Book (1992) by Pamela Jekel ( ISBN 1-879373-22-X ) .
Hunting Mowgli (2001) by Maxim Antinori ( ISBN 1-931319-49-9 ).
റഷ്യയിലെ തപാൽ സ്റ്റാമ്പിൽ സോവിയറ്റ് അനിമേഷൻ ഫിലിംസിലെ കഥാപാത്രങ്ങൾ
മൗഗ്ലിയെ അവതരിപ്പിച്ച അഭിനേതാക്കൾ
മൗഗ്ലി എന്ന കഥാപാത്രത്തെ പല അഭിനേതാക്കളും വേദിയിൽ അവതരിപ്പിച്ചിട്ടുണ്ട്.
1942 ലെ ദി ജംഗിൾ ബുക്ക് എന്ന സിനിമയിൽ സാബു ദസ്തഗിർ , 1994ൽ ജസൺ സ്കോട്ട് ലീ , ജാമീ വില്ല്യംസ് ദി   സെക്കന്റ് ജംഗിൾ ബുക്കിൽ ബാലു എന്ന കരടിയായും മൗഗ്ലിയായും വേഷമിട്ടു.
2016 ഏപ്രിലിൽ പുറത്തിറങ്ങിയ  ദി ജംഗിൾ ബുക്ക് നീൽ സേതി യും വേഷമിട്ടു.
2018 ൽ പുറത്തിറങ്ങാനിരിക്കുന്ന  ദി ജംഗിൾ ബുക്ക് ൽ റോഹൻ ചന്ദും വേഷമിടും.
ഇതും കാണുക Tarzan ദി ജംഗിൾ ബുക്ക് റുഡ്യാർഡ് കിപ്ലിംഗ് ബഗീര ഷേർ ഖാൻ അവലംബം പുറത്തേക്കുള്ള കണ്ണികൾ In the Rukh : Mowgli's first appearance from Kipling's Many Inventions The Jungle Book Collection and Wiki : a website demonstrating the variety of merchandise related to the book and film versions of The Jungle Books, now accompanied by a Wiki on the Jungle Books and related subjects
മഹാത്മാ ഗാന്ധിയുടെ കുടുംബം ഇംഗ്ലീഷ് വിലാസം https://ml.wikipedia.org/wiki/Family_of_Mahatma_Gandhi
മോഹൻദാസ് ഗാന്ധിയുടെ കുടുംബമാണ് ഗാന്ധി കുടുംബം (2 ഒക്ടോബർ 1869 - 30 ജനുവരി 1948).
ബ്രിട്ടീഷ് ഭരണത്തിലുള്ള ഇന്ത്യയിലെ ഇന്ത്യൻ സ്വാതന്ത്ര്യ സമരത്തിന്റെ വിശിഷ്ട നേതാവായിരുന്നു ഗാന്ധി.
സുഭാഷ് ചന്ദ്രബോസ് 1944 ജൂലൈ 6 ന് സിംഗപ്പൂർ റേഡിയോയിൽ നടത്തിയ പ്രസംഗത്തിൽ അദ്ദേഹത്തിന് നൽകിയ പദവി അദ്ദേഹത്തിന്റെ സംസ്കാര ചടങ്ങിൽ പ്രധാനമന്ത്രി അദ്ദേഹത്തെ വിളിച്ചതിനാൽ മഹാത്മാഗാന്ധിയെ രാഷ്ട്രപിതാവ് അല്ലെങ്കിൽ "ബാപ്പു" എന്നും വിളിക്കുന്നു.
1947 ഏപ്രിൽ 28 -ന് സരോജിനി നായിഡു ഗാന്ധിയെ രാഷ്ട്രപിതാവ് എന്ന പേരിൽ പരാമർശിച്ചു.
ഗാന്ധിയെ ഇന്ത്യയിൽ ബാപ്പു (ഗുജറാത്തി: "പിതാവ്" എന്നതിനായുള്ള സ്നേഹം) എന്നും വിളിക്കുന്നു.
ഇന്ത്യയിലെ സാധാരണ ഭാഷയിൽ അദ്ദേഹത്തെ ഗാന്ധിജി എന്ന് വിളിക്കാറുണ്ട്.
സൗരാഷ്ട്രയിലെ ജേത്പൂർ പട്ടണത്തിൽ നിന്നുള്ള ഒരു അജ്ഞാത പത്രപ്രവർത്തകൻ അദ്ദേഹം ദക്ഷിണാഫ്രിക്കയിൽ ആയിരിക്കുമ്പോൾ ആദ്യമായി അദ്ദേഹത്തെ (കൂടുതലും ബ്രിട്ടീഷ് ഉദ്യോഗസ്ഥർ) ഗേ-എൻഡി അല്ലെങ്കിൽ ഗാന്ധി എന്നും ഒരു അജ്ഞാത കത്തിൽ മോഹൻദാസ് കരംചന്ദ് ഗാന്ധിയെ മഹാത്മാ സംസ്കൃതം: "ഉയർന്ന ആത്മാവ്," "ആദരണീയൻ") എന്നും പരാമർശിച്ചിട്ടുണ്ട്.
1885-ൽ ഗാന്ധിക്കും ഭാര്യ കസ്തൂർബയ്ക്കും (നീ കസ്തൂർബായ് മഖാൻജി കപാഡിയ) ആദ്യം ജനിച്ച കുഞ്ഞ് ഏതാനും ദിവസങ്ങൾ മാത്രം ജീവിച്ചു.
ഗാന്ധി ദമ്പതികൾക്ക് നാല് കുട്ടികൾ കൂടി ഉണ്ടായിരുന്നു.
എല്ലാവരും ആൺമക്കളുമായിരുന്നു.
ഹരിലാൽ, 1888 ലും മണിലാൽ 1892 ലും; രാംദാസ്, 1897 ലും ദേവദാസ് 1900 ലും ജനിച്ചു.
Family tree of Mohandas Karamchand Gandhi and Kasturba Gandhi.
Source: Gandhi Ashram Sabarmati മൂന്നാം തലമുറ ഹരിലാൽ ഗാന്ധി (1888 - 1948) മണിലാൽ ഗാന്ധി (1892 - 1956) രാംദാസ് ഗാന്ധി (1897 - 1969) ദേവ്ദാസ് ഗാന്ധി (1900 - 1957) മഗൻലാൽ ഗാന്ധി (1883 - 1928) സമൽദാസ് ഗാന്ധി (1897 - 1953) നാലാം തലമുറ രാജ്മോഹൻ ഗാന്ധി (1935 -) ഗോപാലകൃഷ്ണ ഗാന്ധി (1945 -) രാമചന്ദ്ര ഗാന്ധി (1937 - 2007) അരുൺ മണിലാൽ ഗാന്ധി (1934 -) ഇള ഗാന്ധി (1940 -) കനു ഗാന്ധി (ഫോട്ടോഗ്രാഫർ) (1917 - 1986) കാനു ഗാന്ധി (ശാസ്ത്രജ്ഞൻ) (1928 - 2016) അഞ്ചാം തലമുറ തുഷാർ ഗാന്ധി (1960 -) ശാന്തി ഗാന്ധി (1940 -) ലീല ഗാന്ധി (1966 -) കീർത്തി മേനോൻ (1959 -) അവലംബം
മഹാത്മാ ജ്യോതിബാ ഫുലെ മണ്ഡയി
ദക്ഷിണ മുംബൈയിലെ ഏറ്റവും പ്രശസ്തമായ വ്യാപാരകേന്ദ്രങ്ങളിലൊന്നാണ് മഹാത്മാ ജ്യോതിബാ ഫുലെ മണ്ഡയി (മറാഠി: महात्मा ज्योतिबा फुले मंडई) അഥവാ ക്രോഫോർഡ് മാർക്കറ്റ് .
ഛത്രപതി ശിവാജി ടെർമിനസ് റെയിൽവേ സ്റ്റേഷന്റെ വടക്ക് ഭാഗത്തായി ജെ.ജെ. ഫ്ളൈഓവർ അവസാനിക്കുന്ന ഭാഗത്ത് മുംബൈ പോലീസ് ആസ്ഥാനത്തിനു എതിർവശത്താണ് ഇതിന്റെ സ്ഥാനം.
ആദ്യകാലത്ത് ക്രോഫോർഡ് മാർക്കറ്റ് എന്നായിരുന്നു ഇതിന്റെ പേര്.
മുംബൈ നഗരത്തിന്റെ ആദ്യത്തെ മുനിസിപ്പൽ കമ്മീഷണറായ ആർതർ ക്രോഫോർഡിന്റെ ബഹുമാനാർത്ഥം ഈ പേരു നൽകപ്പെട്ടു.
മുകുന്ദറാവു ഭുജ്ബാൽ പാട്ടീൽ നേതൃത്വം നൽകിയ മഹാത്മാ ഫൂലെ സ്മാരക സമിതിയുടെ ദീർഘകാല സമരത്തിന് ശേഷം മാർക്കറ്റിന്റെ പേര് മാറ്റി മഹാത്മാ ജ്യോതിബാ ഫുലെ മണ്ഡയി എന്നാക്കി.
എന്നാൽ ഇന്നും ക്രോഫോർഡ് മാർക്കറ്റ് എന്ന പേരാണ് കൂടുതലും പ്രചാരത്തിലുള്ളത് .
വിപണന വസ്തുക്കൾ
മാർക്കറ്റിൽ ഒരു ഭാഗത്ത് പഴങ്ങളും പച്ചക്കറികളും കോഴിവിൽപ്പനയുമാണ്.
മറ്റൊരു ഭാഗത്ത് വളർത്തു മൃഗങ്ങളെ വിൽക്കുന്ന കടകളാണ്.
ഇവിടെ വിവിധ തരത്തിലുള്ള നായ്ക്കളും പൂച്ചകളും പക്ഷികളും വിൽക്കപ്പെടുന്നു .
കൂടാതെ വംശനാശ ഭീഷണി നേരിടുന്ന ജീവികൾ നിയമപരമല്ലാതെയും വിൽക്കപ്പെടുന്നു .
ഭക്ഷ്യധാന്യങ്ങൾ, സൗന്ദര്യവർദ്ധക വസ്തുക്കൾ, മിഠായികൾ തുടങ്ങി ഇറക്കുമതി ചെയ്യപ്പെട്ട സാധനങ്ങൾ വിൽക്കുന്ന കടകളുമുണ്ട്.
1996 മാർച്ചിൽ നവി മുംബൈയിലേയ്ക്ക് മാറും വരെ മുംബൈയിലെ പഴങ്ങളുടെ മൊത്തവ്യാപാര വിപണി ഇവിടെയായിരുന്നു.
ഇവിടെയുള്ള കച്ചവടക്കാരെ പ്രതിനിധീകരിക്കുവാനായി മഹാത്മാ ഫുലെ മാർക്കറ്റ് ദൂകാൻദാർ സേവാ സംഘ് എന്നൊരു സംഘടന പ്രവർത്തിക്കുന്നുണ്ട് .
1869 ൽ പൂർത്തിയായ ഈ കെട്ടിടം പ്രമുഖ പാഴ്സി വ്യവസായിയായിരുന്ന സർ കൊവാസ്ജി ജഹാംഗീർ നഗരത്തിന് നൽകി.
വൈദ്യുത വിളക്കുകൾ ഉപയോഗിക്കുന്ന ഇന്ത്യയിലെ ആദ്യത്തെ സ്വകാര്യ ഉടമസ്ഥതയിലല്ലാത്ത കെട്ടിടം എന്ന ബഹുമതി 1882-ൽ ക്രോഫോർഡ് മാർക്കറ്റിന് ലഭിച്ചു .
മഹാത്മാഗാന്ധി കോളേജ്, ഇരിട്ടി ഇംഗ്ലീഷ് വിലാസം https://ml.wikipedia.org/wiki/Mahatma_Gandhi_College,_Iritty കോളേജിനു മുൻപിലുള്ള ഗാന്ധിജിയുടെ പ്രതിമ
കണ്ണൂർ ജില്ലയിലെ ഇരിട്ടിക്കടുത്ത്  കീഴുരിൽ  സ്ഥിതി ചെയ്യുന്ന ഒരു എയ്‌ഡഡ് കോളേജാണ് മഹാത്മാഗാന്ധി കോളേജ് .
കണ്ണൂർ സർവ്വകലാശാലയോടാണ് ഈ കലാലയം അഫിലിയേറ്റ് ചെയ്തിരിക്കുന്നത്.
പേരാവൂർ MLA സണ്ണി ജോസഫ് ആണ് കോളേജിന്റെ മാനേജർ.
കോഴ്സുകൾ ബിരുദ കോഴ്സുകൾ ബി.കോം ബി.എസ്.സി. ഫിസിക്സ്‌ മാത്തമാറ്റിക്സ് കമ്പ്യൂട്ടർ സയൻസ് ബിരുദാനന്തര ബിരുദ കോഴ്സുകൾ മാത്തമാറ്റിക്സ് എം.കോം അവലംബം
മഹാത്മാഗാന്ധി മെമ്മോറിയൽ ഇംഗ്ലീഷ് വിലാസം https://ml.wikipedia.org/wiki/Mahatma_Gandhi_Memorial_(Milwaukee)
2002-ൽ ഗൗതം പാൽ സൃഷ്ടിച്ച ഒരു പൊതു ശിൽപമാണ് മഹാത്മാഗാന്ധി മെമ്മോറിയൽ .
യുണൈറ്റഡ് സ്റ്റേറ്റ്സിലെ വിസ്‌കോൺസിനിലെ മിൽവാക്കി ഡൗണ്ടൗണിലെ മിൽവാക്കി കൗണ്ടി കോർട്ട്‌ഹൗസിൽ ഇത് സ്ഥിതി ചെയ്യുന്നു.
വിസ്കോൺസിൻ കോളിഷൻ ഓഫ് ഏഷ്യൻ ഇന്ത്യൻ ഓർഗനൈസേഷൻസ് (WCAIO) ശിൽപത്തിനും അതിന്റെ ഇൻസ്റ്റാളേഷനുമായി $12,000 സമാഹരിച്ചു.
WCAIO മിൽവാക്കി ഏരിയയിലെ 16 ഇന്ത്യൻ അമേരിക്കൻ ഗ്രൂപ്പുകളെ  ഇത്  പ്രതിനിധീകരിക്കുന്നു.
ഇന്ത്യൻ കൗൺസിൽ ഫോർ കൾച്ചറൽ റിലേഷൻസും പിന്തുണ ഇതിന്  നൽകി.
മാർക്വെറ്റ് യൂണിവേഴ്‌സിറ്റി സ്‌കൂൾ ഓഫ് ഡെന്റിസ്ട്രിയുടെ റിട്ടയേർഡ് ഡീൻ കുമാർ ധലിവാളും ഭാര്യ ദർശനും ശിൽപം മിൽവാക്കിയിലേക്ക് കൊണ്ടുവരാനുള്ള പ്രചാരണത്തിന് നേതൃത്വം നൽകുകയും 25,000 ഡോളർ സംഭാവന നൽകുകയും ചെയ്തു.
ഇന്ത്യ-വെസ്റ്റ് ന്യൂസ്‌പേപ്പറിനോട് ധലിവാൾ പറഞ്ഞു.
"മഹാത്മാഗാന്ധിയുടെ സന്ദേശങ്ങൾ ലോകത്ത് അക്രമം തടയാൻ മാത്രമല്ല, ഗാർഹിക പീഡനവും തെരുവുകളിലെ അക്രമവും തടയാനും പ്രധാനമാണ്."
ഫലകം:MilwaukeePublicArt
മഹാത്മാഗാന്ധി ഗവൺമെന്റ് ആർട്സ് കോളേജ്, മയ്യഴി ഇംഗ്ലീഷ് വിലാസം https://ml.wikipedia.org/wiki/Mahatma_Gandhi_Government_Arts_College
മാഹി കോളജ്‌ എന്നും അറിയെടുന്ന മഹാത്മാഗാന്ധി ഗവൺമെന്റ് ആർട്‌സ് കോളജ്‌ മയ്യഴിയിലെ സർക്കാർ ഉടമസ്ഥതയിലുള്ള കോളേജാണ്.
പുതുശ്ശേരി സർക്കാരിന്റെ കീഴിലുള്ള ഈ കോളേജ് പോണ്ടിച്ചേരി സർവ്വകലാശാലയോട് അഫിലിയേറ്റു ചെയ്തതാണ്.
കോളേജ് ലോഗോ മഹാത്മാ ഗാന്ധി ഗവൺമെന്റ് ആർട്സ് കോളേജ് - ഒരു ദൃശ്യം ചരിത്രം
1970ലാണ് മഹാത്മാഗാന്ധി ഗവ.
കോളേജ് മയ്യഴിയിൽ പ്രവർത്തനം ആരംഭിക്കുന്നത്.
അക്കാലത്തെ മയ്യഴി എം.എൽ.എ മയ്യഴി ഗാന്ധിയെന്ന് വിശേഷിപ്പിക്കപ്പെട്ട വിമോചനസമരനായകൻ ഐ.കെ.കുമാരനായിരുന്നു .
മയ്യഴിയിൽ ഉപരിപഠനസൌകര്യം ഏർപ്പെടുത്തണമെന്ന അദ്ദേഹത്തിന്റെ അഭ്യർത്ഥനയെത്തുടർന്നാണ് മയ്യഴിയിൽ ഗാന്ധിജിയുടെ പേരിൽ കോളേജ് ആരംഭിക്കുന്നത്.
11 ഡിസംബർ 1970 ന് അന്നത്തെ പുതുച്ചേരി ലഫ്റ്റനന്റ് ഗവർണർ ബി.ഡി.ജട്ടി കോളേജ് ഉദ്ഘാടനം ചെയ്തു.
തുടക്കത്തിൽ പ്രീഡിഗ്രി മാത്തമാറ്റിക്സ്, ബയോളജി, എക്കണോമിക്സ്‌ ഗ്രൂപ്പുകളാണ് ഉണ്ടായിരുന്നത്.
ആദ്യത്തെ രണ്ടു വർഷം ജൂനിയർ കോളേജ് പദവിയിലായിരുന്നു.
കാലിക്കറ്റ് സർവ്വകലാശാലയുടെ കീഴിലായിരുന്നു കോളേജ് അഫിലിയേറ്റ് ചെയ്തിരുന്നത്.
1985-ൽ പോണ്ടിച്ചേരി സർവ്വകലാശാല സ്ഥാപിതമായതു മുതൽ പോണ്ടിച്ചേരി സർവ്വകലാശാലയുമായാണ് അഫിലിയേഷൻ.
സ്വന്തം കെട്ടിടമോ സ്ഥലമോ ഉണ്ടായിരുന്നില്ലെന്നതിനാൽ ജവഹർലാൽ നെഹ്രു ഹൈസ്കൂളിന്റെ കെട്ടിടത്തിലായിരുന്നു കോളേജ് പ്രവർത്തനം ആരംഭിച്ചത്.
മയ്യഴിപ്പുഴയുടെ തീരത്തുള്ള മനോഹരമായ രണ്ടു നിലക്കെട്ടിടമായിരുന്നു അത്.
പ്രൊഫ. കെ.രവീന്ദ്രനായിരുന്നു കോളേജിന്റെ ആദ്യ പ്രിൻസിപ്പൽ.
1980 -കളിലാണ് ചാലക്കര പ്രദേശത്ത് നിർമ്മിച്ച സ്വന്തം ക്യാമ്പസിലേക്ക് പ്രവർത്തനം മാറ്റിയത്.
കോഴ്സുകളും പഠനപദ്ധതിയും
വിവിധ കോഴ്സുകളും ആരംഭിച്ച വർഷവും: ബി.എ ഇക്കണോമിക്സ്‌ 1973 ബി.എസ്.സി കെമിസ്ട്രി 1973 ബി.എസ്.സി പ്ലാന്റ് സയൻസ് 1974 ബി.കോം 1981 ബി.എ ഹിന്ദി 1981 ബി.എസ്.സി ഫിസിക്സ് 1983 ബി.എസ്.സി സുവോളജി 1985 ബി.എസ്.സി മാത്തമാറ്റിൿസ് 1986 ബി.എ.ഇംഗ്ലീഷ് 1986 ബി.എ മലയാളം 1987 ബി.എസ്.സി കമ്പ്യൂട്ടർ സയൻസ് 1989
പോസ്റ്റ് ഗ്രാജുവേറ്റ് കോഴ്സുകൾ എം.എ ഹിന്ദി 1992 എം.എസ്.സി പ്ലാന്റ് സയൻസ് 1997
ഹിന്ദി, കോമേഴ്സ് എന്നിവ ഒഴികെയുള്ള വിഷയങ്ങളിൽ ബിരുദതലത്തിൽ 24 സീറ്റും ഹിന്ദിയിൽ 20 സീറ്റുമാണുള്ളത്.
2016 അദ്ധ്യയനവർഷതത്തിൽ കോമേഴ്സിലെ സീറ്റിന്റെ എണ്ണം 40 ആക്കി വർദ്ധിപ്പിച്ചു.
2013ൽ കേരള സർക്കാരുമായി ഉണ്ടാക്കിയ ധാരണയുടെ അടിസ്ഥാനത്തിൽ ഏഴ് വിഷയങ്ങളിൽ 10 സീറ്റ് വീതം ബിരുദതലത്തിൽ കേരളത്തിലെ വിദ്യാർത്ഥികൾക്ക് സംവരണം ചെയ്തിട്ടുണ്ട്.
ബിരുദാനന്തരബിരുദതലത്തിൽ 5 സീറ്റ് കേരളത്തിലെ വിദ്യാർത്ഥികൾക്ക് സംവരണം ചെയ്തിട്ടുണ്ട്.
പ്രമുഖരായ അദ്ധ്യാപകർ ഡോ. കെ.പി.മോഹനൻ , സാഹിത്യനിരൂപകനായ ഇദ്ദേഹം മലയാളവിഭാഗത്തിന്റെ സ്ഥാപകാദ്ധ്യക്ഷനായിരുന്നു.
2008ൽ പ്രിൻസിപ്പലായി വിരമിച്ചു.
ദോശാഭിമാനിവാരികയുടെ പത്രാധിപരായിരുന്നു.
ഇപ്പോൾ കേരളസാഹിത്യ അക്കാദമി സെക്രട്ടറി.
വത്സലൻ വാതുശ്ശേരി ,ചെറുകഥാകൃത്തും സാഹിത്യനിരൂപകനും തിരക്കഥാകൃത്തും.
മലയാളവിഭാഗത്തിൽ അദ്ധ്യാപകനായിരുന്നു.
ഇപ്പോൾ ശ്രീ ശങ്കര സർവ്വകലാശാലയിൽ പ്രൊഫസറാണ്.
എസ്. എസ്.ശ്രീകുമാർ , സാഹിത്യനിരൂപകൻ, 2020 ഇടശ്ശേരി പുരസ്കാര ജേതാവ്.
മലയാളവിഭാഗത്തിൽ അദ്ധ്യാപകനാണ്.
പ്രമുഖരായ പൂർവ്വവിദ്യാർത്ഥികൾ കോടിയേരി ബാലകൃഷ്ണൻ , രാഷ്ട്രീയം, തലശ്ശേരി എം.എൽ.എ. (1982-91, 2001-16) കേരളത്തിലെ ആഭ്യന്തരവകുപ്പുമന്ത്രി (2006-11).
മാഹിയിലെ പഠനകാലത്ത് കോളേജ് യൂണിയൻ ചെയർമാൻ ആയി തിരഞ്ഞെടുക്കപ്പെട്ടിട്ടുണ്ട്.
കെ.കെ.ശശിധരൻ ,മദിരാശി ഹൈക്കോടതി ജഡ്‍ജി പി.പി.ശശീന്ദ്രൻ , പത്രപ്രവർത്തനം, മാതൃഭൂമിയിൽ സ്പെഷൽ കറസ്പോണ്ടന്റ് ശ്രീജിത്ത് നരിപ്പറ്റ , ടെലിവിഷൻ ലേഖകൻ, ഇന്ത്യാവിഷൻ പവിത്രൻ തീക്കുനി , മലയാളകവി നദീറ അജ്മൽ , ദൃശ്യമാദ്ധ്യമപ്രവർത്തക രമേഷ് പറമ്പത്ത് , നിലവിലെ മാഹി എം.എൽ.എ. 1984 - '85, 1985 - '86 കാലഘട്ടത്തിൽ തുടർച്ചയായി രണ്ട് തവണ മാഹി മഹാത്മാഗാന്ധി ഗവൺമെന്റ് ആർട്സ് കോളേജ് യൂണിയൻ ചെയർമാനായി തിരഞ്ഞെടുക്കപെട്ടിട്ടുണ്ട് .
2006 മുതൽ 2011 വരെ മാഹി മുനിസിപ്പൽ കൗൺസിലിന്റെ മുനിസിപ്പൽ ചെയർമാനായി തിരഞ്ഞെടുക്കപെട്ടിട്ടുണ്ട്.
അവലംബം പുറത്തേക്കുള്ള കണ്ണികൾ മഹാത്മാഗാന്ധി ഗവൺമെന്റ് ആർട്‌സ് കോളജ്‌, മയ്യഴി - ഔദ്യേഗിക വെബ്സൈറ്റ് മാഹി ജില്ല വെബ്സൈറ്റിൽ കോളേജിനെപ്പറ്റിയുള്ള പേജ്
മഹാത്മാഗാന്ധി മറൈൻ ദേശീയോദ്യാനം
മഹാത്മാഗാന്ധി മറൈൻ ദേശീയോദ്യാനം ഇന്ത്യയിലെ ആൻഡമാൻ നിക്കോബാർ ദ്വീപ്‌ സമൂഹത്തിൽ സിൻക്വു ദ്വീപുകളുടെ ഒരു ഭാഗത്തായി  സ്ഥിതി ചെയ്യുന്ന ദേശീയോദ്യാനമാണിത്.
വണ്ടൂർ മറൈൻ ദേശീയോദ്യാനം എന്നും ഇതിനെ അറിയപ്പെടുന്നു.
ചിത്രങ്ങൾ ദേശീയോദ്യാനത്തിലെ ഇരുപതു ദ്വീപുകളിൽ ഒന്നായ ജോളി ബുവോയ് ദ്വീപ്.
ആൻഡമാൻ ദ്വീപ്‌സമൂഹത്തിലെ പോർട്ട് ബ്ലയറിന് സമീപത്തെ മഹാത്മാഗാന്ധി മറൈൻ ദേശീയോദ്യാനം സൂര്യാസ്തമയ സമയത്ത്‌ മഹാത്മാഗാന്ധി മറൈൻ ദേശീയോദ്യാനം .
മഹാത്മാഗാന്ധി സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/Mahatma_Gandhi_University മഹാത്മാഗാന്ധി      സർവ്വകലാശാല
മഹാത്മാഗാന്ധി സർവ്വകലാശാല അഥവാ എം.ജി.യൂണിവേഴ്‌സിറ്റി 1983 ഒക്ടോബർ 2 -നാണ്‌  സ്ഥാപിതമായത്.
കോട്ടയം ജില്ലയിലെ അതിരമ്പുഴയാണ് സർവ്വകലാശാലയുടെ ആസ്ഥാനം.
കേരളത്തിലെ പ്രധാന സർവ്വകലാശാലകളിലൊന്നായ മഹാത്മാഗാന്ധി സർവ്വകലാശാല തെക്കൻ കേരളത്തിൽ നിന്നുള്ള ജനങ്ങളുടെ ഉന്നത വിദ്യാഭ്യാസ ആവശ്യങ്ങൾ നിറവേറ്റാൻ ശ്രമിക്കുന്ന ഒരു പ്രധാന വിദ്യാഭ്യാസ സ്ഥാപനമാണ്.
കോട്ടയത്ത് നിന്ന് 12 കിലോമീറ്റർ അകലെ അതിരമ്പുഴയിലെ 110 ഏക്കർ പ്രിയദർശിനി ഹിൽസ് കാമ്പസിൽ സജ്ജീകരിച്ചിരിക്കുന്ന സർവകലാശാലയ്ക്ക് കോട്ടയത്ത് രണ്ട് സാറ്റലൈറ്റ് കാമ്പസുകളും ഉണ്ട്.
സർവ്വകലാശാലയ്ക്ക് കോട്ടയം, എറണാകുളം, ഇടുക്കി, പത്തനംതിട്ട, ആലപ്പുഴ എന്നീ റവന്യൂ ജില്ലകളുടെ അധികാരപരിധിയുണ്ട്.
സർവ്വകലാശാല  അതിന്റെ 23 യൂണിവേഴ്‌സിറ്റി ഡിപ്പാർട്ട്‌മെന്റുകൾ, 2 ഇന്റർനാഷണൽ, ഇന്റർ യൂണിവേഴ്‌സിറ്റി സെന്റർ, 7 ഇന്റർ യൂണിവേഴ്‌സിറ്റി സെന്ററുകൾ, 10 ഇന്റർ സ്‌കൂൾ സെന്ററുകൾ, 77 ഗവ.
/എയ്ഡഡ് അഫിലിയേറ്റഡ് കോളേജുകൾ എന്നിവയിലൂടെ ബിരുദ, ബിരുദാനന്തര, എം ഫിൽ, ഡോക്ടറൽ തലങ്ങളിൽ വിവധ  പ്രോഗ്രാമുകൾ/കോഴ്സുകൾ  നടത്തുന്നു.
10 സ്വയംഭരണ കോളേജുകൾ , 200 അൺ എയ്ഡഡ് അഫിലിയേറ്റഡ് കോളേജുകളും 199 അംഗീകൃത ഗവേഷണ കേന്ദ്രങ്ങളും സർവകലാശാലയ്ക്ക് കീഴിൽ പ്രവർത്തിക്കുന്നുണ്ട്.
എഞ്ചിനീയറിംഗ്, ടെക്‌നോളജി, ലീഗൽ സ്റ്റഡീസ്, പെഡഗോഗി, ഫാർമസി, നഴ്‌സിംഗ് തുടങ്ങിയ പ്രൊഫഷണൽ വിഷയങ്ങൾക്ക് പുറമെ സയൻസ്, സോഷ്യൽ സയൻസ്, ഹ്യുമാനിറ്റീസ് എന്നിവയുടെ ഇന്റർ ഡിസിപ്ലിനറിയിലും പരമ്പരാഗത വിഷയങ്ങളിലും ഈ സ്ഥാപനങ്ങളിൽ ഉന്നത വിദ്യാഭ്യാസം നൽകിവരുന്നു.
വ്യവസായ, വിപണി ആവശ്യകതകൾക്ക് അനുസൃതമായി അഫിലിയേറ്റഡ് കോളേജുകളിലൂടെ അണ്ടർ ഗ്രാജുവേറ്റ്, ബിരുദാനന്തര, പ്രൊഫഷണൽ പ്രോഗ്രാമുകളിലെ വൈവിധ്യമാർന്ന സ്പെഷ്യലൈസേഷനുകൾക്ക് സർവകലാശാല പ്രശസ്തമാണ്.
ബാച്ചിലർ ഓഫ് ആർട്‌സിന് (ബിഎ) 52 സ്പെഷ്യലൈസേഷനുകളും ബാച്ചിലർ ഓഫ് സയൻസിനു(ബിഎസ് സി) 43 സ്പെഷ്യലൈസേഷനുകളും ബാച്ചിലർ ഓഫ് കോമേഴ്സിൽ(ബികോം) 14 സ്പെഷ്യലൈസേഷനുകളും ബാച്ചിലർ ഓഫ് ടെക്നോളജിയിൽ(ബി.ടെക്) 8 സ്പെഷ്യലൈസേഷനുകളും മാസ്റ്റർ  ഓഫ് ആർട്‌സിന്(എം എ) 27 സ്പെഷ്യലൈസേഷനുകളും  മാസ്റ്റർ ഓഫ് സയൻസിനു(എംഎസ് സി) 44 സ്പെഷ്യലൈസേഷനുകളും മാസ്റ്റർ ഓഫ് കോമേഴ്സിൽ(ബികോം)  10  സ്പെഷ്യലൈസേഷനുകളും  മാസ്റ്റർ ഓഫ് ടെക്നോളജിയിൽ(എം .ടെക്)  6 സ്പെഷ്യലൈസേഷനുകളും സർവകലാശാല വാഗ്ദാനം ചെയ്യുന്നു.
ഇന്ത്യൻ ഗവൺമെന്റിന്റെ മാനവ വിഭവശേഷി വികസന മന്ത്രാലയം നടത്തിയ ദേശീയ സ്ഥാപന റാങ്കിംഗ് ഫ്രെയിം വർക്കിൽ (NIRF 2018) മഹാത്മാഗാന്ധി സർവകലാശാല 34-ാം സ്ഥാനത്താണ്.
2018-ലെ ഇന്ത്യാ ടുഡേ–എംഡിആർഎ റാങ്കിംഗിൽ മഹാത്മാഗാന്ധി സർവകലാശാല 11-ാം സ്ഥാനത്താണ്.
ബൗദ്ധിക ഉൽപ്പാദനക്ഷമതയുടെ കാര്യത്തിൽ CSIR, സയൻസ് ഫാക്കൽറ്റിയുടെ എച്ച്-ഇൻഡക്‌സിന്റെ അടിസ്ഥാനത്തിൽ 19-ആം സ്ഥാനമാണ് CSIR നൽകിയത്.
അടുത്തിടെ യൂണിവേഴ്സിറ്റി എൻഐആർഎഫ് റാങ്കിംഗിൽ 30-ാം സ്ഥാനം നേടിയിട്ടുണ്ട് (ഏപ്രിൽ 2019).
സർവകലാശാലയിലെ വിവിധ പഠന വകുപ്പുകൾ/കേന്ദ്രങ്ങൾ
I)പഠന വകുപ്പുകൾ/സ്കൂളുകൾ
സ്കൂൾ ഓഫ് ബിഹേവിയറൽ സയൻസസ്
സ്കൂൾ ഓഫ് ബയോസയൻസസ്
സ്കൂൾ ഓഫ് കെമിക്കൽ സയൻസസ്
സ്കൂൾ ഓഫ് കമ്പ്യൂട്ടർ സയൻസസ്
സ്കൂൾ ഓഫ് ഡിസ്റ്റൻസ് എഡ്യൂക്കേഷൻ
സ്കൂൾ ഓഫ് എൻവയോൺമെന്റൽ സയൻസസ്
സ്കൂൾ ഓഫ് ഗാന്ധിയൻ തൊട്ട്സ് ഡെവലൊപ്മെന്റൽ സ്റ്റഡീസ്
സ്കൂൾ ഓഫ് ഇന്റർനാഷണൽ റിലേഷൻസ് ആൻഡ് പൊളിറ്റിക്സ്
സ്കൂൾ ഓഫ് ഇന്ത്യൻ ലീഗൽ തൊട്ട്സ്
സ്കൂൾ ഓഫ് ലെറ്റേഴ്സ്
സ്കൂൾ ഓഫ് മാനേജ്മെന്റ് ആൻഡ് ബിസിനസ് സ്റ്റഡീസ്
സ്കൂൾ ഓഫ് പ്യുവർ ആൻഡ് അപ്ലൈഡ് ഫിസിക്സ്
സ്കൂൾ ഓഫ് പെഡഗോഗിക്കൽ സയൻസസ്
സ്കൂൾ ഓഫ് സോഷ്യൽ സയൻസസ്
സ്കൂൾ ഓഫ് ടൂറിസം സ്റ്റഡീസ്
സ്കൂൾ ഓഫ് ഫിസിക്കൽ എഡ്യൂക്കേഷൻ ആൻഡ് സ്പോർട്സ് സയൻസസ്
ലൈഫ് ലോംഗ് ലേണിംഗ് ആൻഡ് എക്സ്റ്റൻഷൻ വകുപ്പ്
സ്കൂൾ ഓഫ് മാത്തമാറ്റിക്സ് ആൻഡ് സ്റ്റാറ്റിസ്റ്റിക്സ്
സ്കൂൾ ഓഫ് ആർട്ടിഫിഷ്യൽ ഇന്റലിജൻസ് ആൻഡ് റോബോട്ടിക്സ്
സ്കൂൾ ഓഫ് നാനോ സയൻസ് ആൻഡ് നാനോ ടെക്നോളജി
സ്കൂൾ ഓഫ് എനർജി മെറ്റീരിയൽസ്
സ്കൂൾ ഓഫ് ഫുഡ് സയൻസ് ആൻഡ് ടെക്നോളജി
സ്കൂൾ ഓഫ് ഡാറ്റ അനലിറ്റിക്സ്
സ്കൂൾ ഓഫ് പോളിമർ  സയൻസ് ആൻഡ് ടെക്നോളജി
II)അന്തർ സർവകലാശാലാ കേന്ദ്രങ്ങൾ
ഇന്റർ യൂണിവേഴ്സിറ്റി സെന്റർ ഫോർ ഡിസെബിലിറ്റി സ്റ്റഡീസ്
ഇന്റർ യൂണിവേഴ്സിറ്റി സെന്റർ ഫോർ സോഷ്യൽ സയൻസ് റിസർച്ച് ആൻഡ് എക്സ്റ്റൻഷൻസ്
ഇന്റർ യൂണിവേഴ്സിറ്റി ഇൻസ്ട്രുമെന്റേഷൻ സെന്റർ
പരിസ്ഥിതി പഠനത്തിനും സുസ്ഥിര വികസനത്തിനുമുള്ള വിപുലമായ കേന്ദ്രം(ACCESSD)
ഇന്റർ യൂണിവേഴ്സിറ്റി സെന്റർ ഫോർ ബയോമെഡിക്കൽ റിസർച്ച്
ഇന്റർ യൂണിവേഴ്സിറ്റി സെന്റർ ഫോർ സ്റ്റഡീസ് ഇൻ സയൻസ് ആൻഡ് മ്യൂസിക്
ജൈവകൃഷിക്കും സുസ്ഥിര കൃഷിക്കുമുള്ള ഇന്റർ യൂണിവേഴ്സിറ്റി സെന്റർ
III)അന്താരാഷ്ട്ര കേന്ദ്രങ്ങൾ
ഇന്റർനാഷണൽ ആൻഡ് ഇന്റർ യൂണിവേഴ്സിറ്റി സെന്റർ ഫോർ നാനോസയൻസ് ആൻഡ് നാനോ ടെക്നോളജി (IIUCNN)
ഇന്റർനാഷണൽ സെന്റർ ഫോർ പോളാർ സ്റ്റഡീസ് (ICPS)
IV)ഇന്റർ സ്കൂൾ സെന്ററുകൾ കെ എൻ രാജ് സ്റ്റഡി സെന്റർ ഫോർ പ്ലാനിംഗ് ആൻഡ് സെന്റർ-സ്റ്റേറ്റ് ഫിനാൻഷ്യൽ റിലേഷൻസ് ഇംഗ്ലീഷ് ലാംഗ്വേജ് ആൻഡ് കമ്മ്യൂണിക്കേഷൻ സ്കിൽസ് സെന്റർ സെന്റർ ഫോർ ഹൈ-പെർഫോമൻസ് കമ്പ്യൂട്ടിംഗ് അഡ്വാൻസ്ഡ് മോളിക്യുലാർ മെറ്റീരിയൽസ് റിസർച്ച് സെന്റർ നാഷണൽ ഇൻസ്റ്റിറ്റ്യൂട്ട് ഓഫ് പ്ലാന്റ് സയൻസ് ടെക്നോളജി ഇൻസ്റ്റിറ്റ്യൂട്ട് ഫോർ ഇന്റഗ്രേറ്റഡ് പ്രോഗ്രാമുകൾ ആൻഡ് റിസർച്ച് ഇൻ ബേസിക് സയൻസസ് ഇൻസ്റ്റിറ്റ്യൂട്ട് ഓഫ് റിസർച്ച് ഇൻ ലേണിംഗ് ഡിസെബിലിറ്റീസ് യൂണിവേഴ്സിറ്റി സെന്റർ ഫോർ ഇന്റർനാഷണൽ കോ-ഓപ്പറേഷൻ ഇൻസ്റ്റിറ്റ്യൂട്ട് ഫോർ കണ്ടംപററി ചൈനീസ് സ്റ്റഡീസ് യോഗ ആൻഡ് നാച്ചുറോപ്പതി കേന്ദ്രം
V)മറ്റ് കേന്ദ്രങ്ങൾ ഡയറക്ടറേറ്റ് ഓഫ് അപ്ലൈഡ് ഷോർട്ട് ടേം പ്രോഗ്രാമുകൾ (DASP) ബിസിനസ് ഇന്നൊവേഷൻ ആൻഡ് ഇൻകുബേഷൻ സെന്റർ (BIIC) MGU ഇന്നൊവേഷൻ ഫൗണ്ടേഷൻ ഓൺലൈൻ വിദ്യാഭ്യാസ കേന്ദ്രം (COE) സിവിൽ സർവീസ് ഇൻസ്റ്റിറ്റ്യൂട്ട് (സിഎസ്ഐ) ഇൻസ്റ്റിറ്റ്യൂട്ട് ഫോർ മൾട്ടി ഡിസിപ്ലിനറി പ്രോഗ്രാമുകൾ ഇൻ സോഷ്യൽ സയൻസസ് (IMPSS) അത്യാധുനിക അനലിറ്റിക്കൽ ഇൻസ്ട്രുമെന്റ് ഫെസിലിറ്റി (SAIF)
VI)അക്കാദമിക് ചെയറുകൾ ഡോ.  ബി ആർ അംബേദ്കർ ചെയർ പാലാ നാരായണൻ നായർ ചെയർ കെപിഎസ് മേനോൻ ചെയർ വൈക്കം മുഹമ്മദ് ബഷീർ ചെയർ ശ്രീനാരായണ ഗുരു ചെയർ പൗലോസ് മാർ ഗ്രിഗോറിയോസ് ചെയർ കണ്ണശ്ശ കവികളുടെ ചെയർ വിവേകാനന്ദ ചെയർ കുര്യാക്കോസ് ഏലിയാസ് ചവറ ചെയർ കെ.ആർ.നാരായണൻ ചെയർ ആഫ്രോ-ഏഷ്യൻ പഠനങ്ങൾക്കായുള്ള നെൽസൺ മണ്ടേല ചെയർ അവലംബം പുറത്തേക്കുള്ള കണ്ണികൾ Mahatma Gandhi University എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് മലയാളം വാരിക, 2012 ജൂൺ 22 Archived 2016-03-06 at the Wayback Machine .
കേരളത്തിലെ സർവ്വകലാശാലകൾ കേരള സർവ്വകലാശാല * കോഴിക്കോട് സർവ്വകലാശാല * കേരള കാർഷിക സർവ്വകലാശാല * കൊച്ചിൻ യൂണിവേഴ്സിറ്റി ഓഫ് സയൻസ് ആന്റ് റ്റെക്നോളജി * മഹാത്മാഗാന്ധി സർവ്വകലാശാല * കണ്ണൂർ സർവ്വകലാശാല * കേന്ദ്ര സർവകലാശാല * ശ്രീ ശങ്കരാചാര്യ സംസ്കൃത സർവകലാശാല * കേരള സാങ്കേതിക സർവ്വകലാശാല
സർവ്വകലാശാലകൾ അതു പോലെയുള്ള വിദ്യാഭ്യാസ സ്ഥാപനങ്ങൾ എന്നിവയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മഹാത്മാഗാന്ധി പാർക്ക്, കൊല്ലം ഇംഗ്ലീഷ് വിലാസം https://ml.wikipedia.org/wiki/Mahatma_Gandhi_Park
കേരളത്തിൽ കൊല്ലം ജില്ലയിലെ ചിന്നക്കടയിൽ നിന്ന് രണ്ടു കിലോമീറ്റർ അകലെയായി കൊല്ലം ബീച്ചിനോടു ചേർന്ന് സ്ഥിതിചെയ്യുന്ന ഒരു ഉദ്യാനമാണ് മഹാത്മാഗാന്ധി പാർക്ക് അഥവാ എം.ജി. പാർക്ക് .
കൊല്ലത്തെ പ്രധാനപ്പെട്ട ഉല്ലാസകേന്ദ്രങ്ങളിലൊന്നായ ഈ പാർക്ക് കൊല്ലം മുൻസിപ്പൽ കോർപ്പറേഷന്റെ ഉടമസ്ഥതയിലാണുള്ളത്.
സ്വദേശികളും വിദേശികളുമായി ധാരാളം വിനോദസഞ്ചാരികൾ ഇവിടം സന്ദർശിക്കുന്നുണ്ട്.
ചരിത്രം പാർക്കിലുള്ള മഹാത്മാഗാന്ധി പ്രതിമ
മഹാത്മാഗാന്ധിയുടെ പേര് നൽകിയിരിക്കുന്ന ഈ പാർക്ക് 1967 ജനുവരി 1-ന് അന്നത്തെ ഇന്ത്യൻ രാഷ്ട്രപതിയായിരുന്ന സാക്കിർ ഹുസൈനാണ് പൊതുജനങ്ങൾക്കായി തുറന്നുകൊടുത്തത്.
ഏതാനും വർഷങ്ങൾക്കുശേഷം സാമൂഹ്യവിരുദ്ധരുടെ പ്രവർത്തനം മൂലം പാർക്കിന്റെ പല ഭാഗങ്ങളും നശിച്ചു.
2010-ൽ കൊല്ലം കോർപ്പറേഷൻ എം.ജി. പാർക്കിന്റെ നവീകരണ പ്രവർത്തനങ്ങളുടെ ചുമതല റൂറൽ ടൂറിസം ഡെവലപ്മെന്റ് കമ്പനി (RUTODEC) എന്ന സ്ഥാപനത്തെ ഏൽപ്പിച്ചു.
കരാർ കാലാവധി അവസാനിച്ചതിനെത്തുടർന്ന് 2017 ജൂൺ 29-ന് പാർക്കിന്റെ പ്രവർത്തനം കോർപ്പറേഷൻ ഏറ്റെടുത്തു.
വിനോദസഞ്ചാരികളെ ആകർഷിക്കുന്നതിനായി ആധുനികീകരിച്ച പാർക്ക് കോർപ്പറേഷൻ മേയറായിരുന്ന പ്രസന്ന ഏണസ്റ്റാണ് ഉദ്ഘാടനം ചെയ്ത് പൊതുജനങ്ങൾക്കായി തുറന്നുകൊടുത്തത്.
ആകർഷണങ്ങൾ കൊല്ലം കടൽപ്പുറം സന്ദർശിക്കാനെത്തുന്നവർക്കുള്ള വിശ്രമകേന്ദ്രം.
വൃക്ഷങ്ങളുടെ തണലിൽ സ്ഥിതിചെയ്യുന്ന പുൽത്തകിടി , അലങ്കാര സസ്യങ്ങൾ നീന്തൽക്കുളം , വെള്ളച്ചാട്ടമാതൃകകൾ , ജലധാര , ശിൽപങ്ങൾ കുട്ടികൾക്കായുള്ള കളിക്കോപ്പുകൾ ജോഗിങ്ങിനുള്ള നടപ്പാത ക്രിക്കറ്റ് ആരാധകർക്കായി ബൗളിംഗ് മെഷീൻ.
മധുരപലഹാര കടകൾ, ഭക്ഷണശാലകൾ ഗതാഗത സൗകര്യങ്ങൾ ചെലവുകുറഞ്ഞ ഹോട്ടലുകളോടൊപ്പം ബീച്ച് ഓർക്കിഡ് (ദ ക്വയിലോൺ ബീച്ച്) എന്ന പഞ്ചനക്ഷത്ര ഹോട്ടലും പാർക്കിനു സമീപമുണ്ട്.
ചിന്നക്കടയിൽ നിന്ന് ബീച്ച് റോഡുവഴി 2 കിലോമീറ്റർ സഞ്ചരിച്ചാൽ മഹാത്മാഗാന്ധി പാർക്കിലെത്തിച്ചേരാം.
കൊല്ലം റെയിൽവേ സ്റ്റേഷനു സമീപം പീരങ്കി മൈതാനത്തിനു മുമ്പിലുള്ള റെയിൽവേ മേൽപ്പാലം വഴി കൊച്ചുപിലാംമൂടിലൂടെയും പാർക്കിലെത്താം.
ചിത്രശാല മഹാത്മാ ഗാന്ധി പാർക്ക്, കൊല്ലം മഹാത്മാഗാന്ധി പാർക്ക് പാർക്കിലെ ജലധാര പാർക്കിലെ ജലധാര ഇതും കാണുക കൊല്ലം കടൽപ്പുറം ആശ്രാമം അഡ്വഞ്ചർ പാർക്ക് അവലംബം പുറംകണ്ണികൾ Mahatma Gandhi Park, Kollam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഹാത്മാഗാന്ധി സേതു ഇംഗ്ലീഷ് വിലാസം https://ml.wikipedia.org/wiki/Mahatma_Gandhi_Setu ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബിഹാറിലെ പാട്നയിൽ ഗംഗാനദിക്കു കുറുകേ നിർമിച്ചിരിക്കുന്ന പാലമാണ് മഹാത്മാഗാന്ധി സേതു .
ഒരു നദിക്കു കുറുകേ നിർമ്മിക്കപ്പെട്ട പാലങ്ങളിൽ ഇന്ത്യയിലെ ഏറ്റവും നീളം കൂടിയ രണ്ടാമത്തെ പാലമാണ് മഹാത്മഗാന്ധി സേതു.
5575 മീറ്ററാണിതിന്റെ നീളം.
1982 മേയിലാണ്‌ ഇത് ഉദ്ഘാടനം ചെയ്യപ്പെട്ടത്.
മഹാരാഷ്ട്ര ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Maharashtra_cricket_team
ഇന്ത്യൻ ആഭ്യന്തര ക്രിക്കറ്റിൽ മഹാരാഷ്ട്ര സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ് മഹാരാഷ്ട്ര ക്രിക്കറ്റ് ടീം .
രഞ്ജി ട്രോഫിയിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്.
പൂനെ നഗരത്തിലാണ് ഈ ടീമിന്റെ ആസ്ഥാനം സ്ഥിതിചെയ്യുന്നത്.
മഹാരാഷ്ട്രയിൽനിന്നുള്ള മൂന്ന് ടീമുകളിൽ ഒന്നാണ് മഹാരാഷ്ട്ര ക്രിക്കറ്റ് ടീം.
മുംബൈ , വിദർഭ എന്നിവയാണ് മറ്റു രണ്ട് ടീമുകൾ.
പ്രമുഖ കളിക്കാർ മുനാഫ് പട്ടേൽ ബി.ബി. നിബാൽക്കർ വിജയ് ഹസാരെ ചേതൻ ചൗഹാൻ ഹൃഷികേശ് കനിത്കർ അവലംബം
http://www.cricinfo.com/db/NATIONAL/IND/HISTORY/
മഹാരാഷ്ട്ര ഇൻസ്റ്റിറ്റ്യൂട്ട് ഓഫ് മെഡിക്കൽ എജ്യുക്കേഷൻ ആൻഡ് റിസർച്ച് ഇംഗ്ലീഷ് വിലാസം https://ml.wikipedia.org/wiki/Maharashtra_Institute_of_Medical_Education_and_Research
മഹാരാഷ്ട്ര ഇൻസ്റ്റിറ്റ്യൂട്ട് ഓഫ് മെഡിക്കൽ എജ്യുക്കേഷൻ ആൻഡ് റിസർച്ച് (MIMER) ഇന്ത്യയിലെ മഹാരാഷ്ട്രയിലെ പൂനെയിലെ തലേഗാവിൽ സ്ഥിതി ചെയ്യുന്ന ഒരു മെഡിക്കൽ കോളേജാണ്.
മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ഈ സ്ഥാപനം മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസിന് കീഴിലാണ് കോഴ്സുകൾ നടത്തുന്നത്.
1995-ൽ ഡോ. ഭൗസാഹേബ് സർദേശായി റൂറൽ തലേഗാവ് ഹോസ്പിറ്റലുമായി ചേർന്നാണ് ഇത് സ്ഥാപിതമായത്.
1945 ൽ മഹാത്മാഗാന്ധി തലേഗാവ് ജനറൽ ആശുപത്രി സന്ദർശിച്ചിരുന്നു.
ഇന്റർനാഷണൽ മെഡിക്കൽ എഡ്യൂക്കേഷൻ ഡയറക്ടറിയുടെ കീഴിലും ഇത് പട്ടികപ്പെടുത്തിയിട്ടുണ്ട്.
കോഴ്സുകൾ യുജി കോഴ്സ്
എം.ബി.ബി.എസ്. (4.5 വർഷം + 1 വർഷം ഇന്റേൺഷിപ്പ്) കോഴ്സിന് 150 അംഗീകൃത സീറ്റുകളുണ്ട്.
പിജി കോഴ്സുകൾ
3 വർഷത്തെ കോഴ്സുകൾ എംഡി മെഡിസിൻ - (4 സീറ്റുകൾ) എംഎസ് ജനറൽ സർജറി - (6 സീറ്റുകൾ) എംഎസ് ഒഫ്താൽമോളജി - (5 സീറ്റുകൾ) എംഎസ് OBGY - (2 സീറ്റുകൾ) എംഡി ബയോകെമിസ്ട്രി - (1 സീറ്റ്) എംഡി കമ്മ്യൂണിറ്റി മെഡിസിൻ - (2 സീറ്റുകൾ) എംഎസ് ഓർത്തോപീഡിക്‌സ് (6 സീറ്റുകൾ) എംഡി സ്കിൻ (2 സീറ്റുകൾ) എംഡി പാത്തോളജി (2 സീറ്റുകൾ) എംഡി ഫാർമക്കോളജി (2 സീറ്റുകൾ) എംഡി മൈക്രോബയോളജി (2 സീറ്റുകൾ) എംഡി സൈക്യാട്രി (2 സീറ്റുകൾ) എംഡി അനസ്‌തേഷ്യോളജി (2 സീറ്റുകൾ) എംഎസ് ഇഎൻടി (3 സീറ്റുകൾ) ഭരണം
വിശ്വനാഥ് കാരാട് സ്ഥാപിച്ച പൂനെയിലെ MAEER's MIT ഗ്രൂപ്പ് ഓഫ് ഇൻസ്റ്റിറ്റ്യൂട്ടുകളുടെ ഭാഗമാണ് ഈ കോളേജ്.
മെഡിക്കൽ ഡയറക്ടർ:
ഡോ.സുരേഷ് ഗൈസാസ് എക്‌സിക്യൂട്ടീവ് ഡയറക്ടർ (അക്കാദമിക്):
ഡോ.(ശ്രീമതി. )സുചിത്ര നഗരെ എക്‌സിക്യൂട്ടീവ് ഡയറക്ടർ (ആശുപത്രി അഡ്മിൻ. ):
ഡോ. വീരേന്ദ്ര ഗൈസാസ് പ്രിൻസിപ്പൽ:
ഡോ. സ്വാതി ബെൽസാരെ വകുപ്പുകൾ അനാട്ടമി ശരീരശാസ്ത്രം ബയോകെമിസ്ട്രി ഫാർമക്കോളജി പതോളജി മൈക്രോബയോളജി ഫോറൻസിക് മെഡിസിൻ കമ്മ്യൂണിറ്റി മെഡിസിൻ ഇഎൻടി ഒഫ്താൽമോളജി ജനറൽ മെഡിസിൻ ജനറൽ സർജറി ഓർത്തോപീഡിക്സ് ഒബ്സ്റ്റട്രിക്സ് ഗൈനക്കോളജി പീഡിയാട്രിക്സ് അനസ്തേഷ്യോളജി റേഡിയോളജി പൾമണോളജി ദന്തചികിത്സ അവലംബം പുറം കണ്ണികൾ MIMER വെബ്സൈറ്റ്
18°44′08″N 73°40′28″E ﻿ / ﻿ 18.735484°N 73.674405°E ﻿ / 18.735484; 73.674405
മഹാരാഷ്ട്രയിലെ ജില്ലകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_districts_of_Maharashtra
ഇന്ത്യയിലെ സംസ്ഥാനമായ മഹാരാഷ്ട്ര 1960 മേയ് 1 നാണു നിലവിൽ വന്നത്.
മഹാരാഷ്ട്രദിനം എന്നാണ് ആ ദിനം അറിയപ്പെടുന്നത്.
ആദ്യ രൂപീകരിച്ചപ്പോൾ 26 ജില്ലകളാണുണ്ടായിരുന്നത്.
പിന്നീട് 10 പുതിയ ജില്ലകൾ കൂടി രൂപികരിച്ചു.
ഇപ്പോൾ, 36 ജില്ലകൾ ആണുള്ളത്.
6 ഭരണഡിവിഷനുകൾ ആയി ഇവയെ തിരിച്ചിട്ടുണ്ട്.
പ്രദേശങ്ങളും ഡിവിഷനുകളും
മഹാരാഷ്ട്രയിൽ 36 ജില്ലകൾ ആണുള്ളത്.
Districts and divisions of Maharashtra (without Palghar district) പ്രദേശങ്ങൾ
ഭൂമിശാസ്ത്രപരമായും ചരിത്രപരമായും രാഷ്ട്രീയവികാരം അടിസ്ഥാനമാക്കിയും മഹാരാഷ്ട്രയിൽ 5 പ്രധാന വിഭാഗങ്ങൾ ഉണ്ട്.
വിദർഭ - (നാഗ്‌പൂർ, അമരാവതി ഡിവിഷനുകൾ)- (പഴയ ബെരാർ പ്രദേശം) മറാത്ത്‌വാഡ - (ഔറംഗബാദ് ഡിവിഷൻ) ഖന്ദേശ് പ്രദേശവും ഉത്തര മഹാരാഷ്ട്ര ഭാഗവും (നാഷിക് ഡിവിഷൻ) പുണെ (പുണെ ഡിവിഷൻ) - പടിഞ്ഞാറൻ മഹാരാഷ്ട്ര പ്രദേശം കൊങ്കൺ - (കൊങ്കൺ ഡിവിഷൻ) നാഷിക് - (നാഷിക് ഡിവിഷൻ) ഡിവിഷനുകൾ ഡിവിഷന്റെ പേര് (തലസ്ഥാനം) പ്രദേശം ജില്ലകൾ ഏറ്റവും വലിയ പട്ടണം അമരാവതി ഡിവിഷൻ (തലസ്ഥാനം: അമരാവതി ) വിദർഭ അകോല അമരാവതി ബുൽധാന യവത്മാൾ വാഷിം അമരാവതി ഔറംഗാബാദ് ഡിവിഷൻ (തലസ്ഥാനം: ഔറംഗാബാദ് ) മറാത്ത് വാഡ ഔറംഗാബാദ് ബീഡ് ജൽന ഉസ്മാനാബാദ് നാന്ദേഡ് ലാത്തൂർ ഹിംഗോലി പർഭാനി ഔറംഗാബാദ് കൊങ്കൻ ഡിവിഷൻ (തലസ്ഥാനം: മുംബൈ ) കൊങ്കൺ മുംബൈ സിറ്റി മുംബൈ സബർബൻ താനെ പാൽഘർ റായ്‌ഗഡ് രത്നഗിരി സിന്ധുദുർഗ് മുംബൈ നാഗ്പൂർ ഡിവിഷൻ (തലസ്ഥാനം: നാഗ്പൂർ ) വിദർഭ ഭണ്ഡാര| ചന്ദർപൂർ ഗഡ്ചിരോളി ഗോന്ദിയ നാഗ്പൂർ വാർധ നാഗ്പൂർ നാസിക് ഡിവിഷൻ (തലസ്ഥാനം: നാസിക് ) ഖാന്ദേശ് അഹമ്മദ്നഗർ ധുലെ ജൽഗാവ് നന്ദുർബാർ നാസിക് നാസിക് പൂനെ ഡിവിഷൻ (തലസ്ഥാനം: പൂനെ ) പശ്ചിം  മഹാരാഷ്ട്ര കോലാപ്പൂർ പൂനെ സാംഗ്ലി സത്താറ സോലാപ്പൂർ പൂനെ Districts